2. osa(Hiie, Viljandi Mg)    See ootamatu tulija oli väike, töntsakas, pika ja rohtunud habemega vanake. "Mida sina siin teed?" küsis ta minu käest otse. Ma kohmetusin, selline ehmatus ja nüüd... Siiski kobisesin midagi oma koolitundidest ja vanake jäi kuidagi vaikseks. Ma mõtlesin juba minema hakata , pöörasin selja ja eemaldusin vaiksest pimedast koridorist. Koridori lõpus ma seisatasin hetkeks, selja tagant kuuldus vaikne kuid kaeblik nuukse. Ma  kaalusin asja ja otsustasin minna tagasi, keegi vajas mind praegu rohkem kui see vaikne, tühi ja elutu koolimaja. Keegi, kes juba ootas mind.... Ta ilmselt teadis et ma tulen. Ja varsti seisingi jälle tema ees.